Broj RKP-a: 10055 Matični broj: 03301192 OIB: 12033164180 Razina: 31 Šifra djelatnosti:8520 Razdjel: 000

KLASA: 400-04/25-01/1

URBROJ: 2196-4-5-25-03-1

U Vinkovcima, 29. siječnja 2025. godine

**BILJEŠKE UZ FINANCIJSKE IZVJEŠTAJE ZA 2024. GODINU**

Obveza sastavljanja i predaje Financijskih izvještaja i Bilješki uz financijske izvještaje propisana je čl.139. Zakona o proračunu (NN 144/21.) te člancima 15.-18. Pravilnika o financijskom izvještavanju u proračunskom računovodstvu (NN 37/22.).

Osnovna škola Ivana Gorana Kovačića Vinkovci, jedna je od sedam osnovnih škola u Vinkovcima. Škola obavlja djelatnost osnovnog obrazovanja kao javna ustanova. Zadaće i ciljevi osnovnog školstva ostvaruju se prema utvrđenim nastavnim planovima i programima, koji su sastavni dio Godišnjeg plana i programa rada Škole i školskog Kurikuluma.

Odgojno-obrazovni rad ostvaruje se u dvije smjene, u 24 razredna odjela. U ovoj školskoj godini 2024./25. broj upisanih učenika je 425. U školi je zaposleno 60 djelatnika. Upisno područje naše Škole je poprilično raspršeno pa tako pojedini učenici imaju udaljenost od kuće do škole veću od tri kilometara. Provođenjem školskih preventivnih programa tijekom odgojno-obrazovnog procesa ima za cilj osposobiti što više mladih da se tijekom odrastanja, a posebno adolescencije što uspješnije odupru pritiscima društva i vlastitoj znatiželji koristeći vlastito samozaštitno reagiranje u izazovnim životnim situacijama. Škola nastoji poboljšati kvalitetu nastave poticanjem usavršavanja učitelja i nastavnika škole, ali i poboljšanjem radnog okruženja i to uređenjem i opremanjem učionica. Učenike se potiče da sudjeluju u natjecanjima, projektima te erasmus mobilnostima radi stjecanja raznih vještina.

Škola materijalne, tekuće i investicijske rashode financira iz proračuna jedinice lokalne i područne samouprave Grada Vinkovaca, te iz vlastitih prihoda, odnosno pružanjem usluge najma dvorane i školskog prostora.

**Izvještaj o prihodima, rashodima, primicima i izdacima – Obrazac PR-RAS**

Ukupni prihodi poslovanja povećani su za 19,1% u odnosu na prethodnu proračunsku godinu i iznose 1.851.443,44 eura, a najveći udio odnosi se na tekuće pomoći iz državnog proračuna koji su povećani za 28,8% i ukupno iznose 1.652.319,18 eura, od kojih se 102.354,14 eura odnosi na prehranu učenika, a ostatak na bruto plaće zaposlenika. Kapitalne pomoći iz državnog proračuna iznose 3.438,40 eura, a odnose se na projekte dobivene iz MZOM-a.

Pozicija 638 Pomoći temeljem prijenosa EU sredstava iznosi 34.852,55 eura koje je škola dobila za provedbu Erasmus projekta i dobivene akreditacije, a koji će se utrošiti u 2025. godini. Prijenosi između proračunskih korisnika istog proračuna na 639 su smanjeni za 13,2% i iznose 32.225,76 eura, a odnose se na projekte Pomoćnici u nastavi, Vrijeme užine, Shema školsko voće i mlijeko te provedba Mednog dana u školi. Ova pozicija je smanjena u odnosu na prethodnu godinu zbog manjeg broja učenika te manjeg broja pomoćnika u nastavi. Pozicija 6526 Ostali nespomenuti prihodi se odnosi na naknadu štete u iznosu od 589,00 eura.

Prihodi od pruženih usluga na 6615 su smanjeni za 42% u odnosu na prethodnu godinu i iznose 5.174,08 eura, zbog nemogućnosti iznajmljivanja sportske dvorane u prvom dijelu godine zbog adaptacije. Donacije od pravnih i fizičkih osoba su smanjene u odnosu na prethodnu godinu i iznose 7.228,26 eura. Pozicija 671 koja se odnosi na prihode iz nadležnog proračuna je smanjena za 33,9% u odnosu na prethodnu godinu i ukupno iznosi 114.429,00 eura jer su znatno smanjeni prihodi iz nadležnog proračuna za nabavu nefinancijske imovine koji iznose 106,35 eura za nabavku knjiga. Ostali prihodi iznose 332,00 eura.

Ukupni rashodi poslovanja čine rashodi razreda 3 koji iznose 1.848.079,21 euro, a najvećim dijelom odnose se na rashode za zaposlene, energiju i materijal. Pozicija 311 Plaće je porasla za 30,1% u odnosu na prethodnu godinu zbog rasta plaća zaposlenika škole. Službena putovanja su znatno porasla u odnosu na prethodno razdoblje i iznose 32.336,32 eura jer se puno učitelja i nastavnika usavršavalo kroz erasmus projekt i akreditaciju, sudjelujući na raznim tečajima i praćenjima rada, što je i vidljivo iz pozicije 3213 Stručno usavršavanje koje iznosi 6.394,50 eura, a također je i dio učenika sudjelovao u svojoj mobilnosti.

Rashodi za usluge su porasli za 3,6% u odnosu na prethodno razdoblje, a pozicija 3236 Zdravstvene i veterinarske usluge ukupno iznosi 3.927,60 eura, a odnosi se na obvezne zdravstvene preglede zaposlenika škole. Računalne usluge su smanjene i iznose 1.759,51 euro, jer škola od prošle godine koristi besplatni program za uredsko poslovanje. Pozicija 37 Naknade građanima i kućanstvima iznose 125.837,34 eura, a najveći dio se odnosi na prehranu učenika. Pozicija 3812 Tekuće donacije u naravi se odnosi na nabavku higijenskih uložaka namijenih djevojčicama u školi u iznosu od 1.032,71 eura. Obračunati, a nenaplaćeni prihodi poslovanja za najam sportske dvorane iznose 1.136,88 eura.

Rashodi za nabavu nefinancijske imovine, razreda 4 su smanjeni u odnosu na prethodnu godinu i iznose 14.148,88 eura, a utrošeni su za opremanje učionica novim interaktivnim ekranom, klimama te glazbenim instrumentima.

Manjak prihoda u ovoj godini iznosi 10.784,65 eura, a višak iz prethodne godine iznosi 55.279,92 eura, tako da ukupno raspoloživa sredstva za naredno razdoblje iznose 44.495,27 eura, a najvećim dijelom se odnosi na primljena sredstva od Erasmus akreditacije koji će se utrošiti u 2025. godini.

**Bilanca**

Imovina škole je ukupno povećana za 9,7% u odnosu na prethodno razdoblje. Povećana je vrijednost poslovnog objekta za 5%, koja se odnosi na provedenu adaptaciju sportske dvorane. Također, povećana je vrijednost postrojenja i opreme, odnosno sportske opreme jer je škola u sklopu kapitalnog projekta dobila opremu za sportsku dvoranu, a Odlukom o prijenosu vlasništva MZOM-a, imovina koju je škola prethodno dobila na korištenje, a koja se vodila u izvanbilančnoj evidenciji, postala je sada imovinom škole.

Vrijednost knjiga je smanjena, jer je ove godine provedena revizija fonda školske knjižnice te je dio knjiga koji je zastario i neupotrebljiv otpisan.

Novac na žiroračunu škole je povećan te na dan 31.12.2024. iznosi 44.495,27 eura, zbog dobivenih sredstava za provedbu Erasmus projekta. U ovoj godini nema potraživanja od zaposlenih jer im nisu unaprijed isplaćeni predujmovi za Erasmus, dok je pozicija 129 Ostala potraživanja znatno smanjena u odnosu na prethodnu godinu i iznosi 80,72 eura, a odnosi se na potraživanja od HZZO-a za bolovanja dulja od 42 dana.

Rashodi budućih razdoblja iznose 133.565,10 eura, a najvećim dijelom se odnose na bruto plaću zaposlenika škole i režijske račune koji dospijevaju u siječnju 2025. godine, što je vidljivo i u obvezama za zaposlene i obveze za materijalne rashode. Višak prihoda poslovanja iznosi 46.561,02 eura, a manjak prihoda od nefinancijske imovine iznosi 2.065,75 eura, tako da ukupno raspoloživa sredstva u idućem razdoblju iznose 44.495,27 eura. U izvanbilančnoj evidenciji se više ne vodi tuđa imovina dobivena na korištenje, koja je sad postala imovinom škole.

**Izvještaju o rashodima prema funkcijskoj klasifikaciji - Obrazac RAS – funkcijski**

Ukupni rashodi poslovanja u 2024. godini povećani su za 22,4% u odnosu na prethodnu godinu te iznose 1.862.228,09 eura. U obrascu RAS-funkcijski potrebno je odvojiti sredstava koja su se potrošila na osnovno obrazovanje i sredstva koja se odnose na dodatne usluge u obrazovanju. Dodatne usluge u obrazovanju se odnose na prehranu učenika te za provedbu Sheme školskog voća i mlijeka, Mednog dana te za prijevoz učenika u iznosu od 137.245,95 eura.

**Izvještaj o promjenama u vrijednosti i obujmu imovine i obveza – Obrazac P-VRIO**

U 2024. godini škola je, na osnovu Odluke o prijenosu prava vlasništva na Carnet opremi, KLASA:100-910/24/283, URBROJ:I88002-650-349-24-4, izvršila prijenos imovine koja se vodila u izvanbilančnoj evidenciji u imovinu škole i to preko promjena u vrijednosti i obujmu imovine preko podskupine 915 u iznosu od 32.877,88 eura, a koja se odnosi na imovinu dobivenu iz projekta kurikularne reforme, te na osnovu Odluke o povećanju obujma imovine, od Grada Vinkovaca, KLASA:602-01/24-01/35, URBROJ:2196-4-6-24-1, od 27. prosinca 2024. godine, kojim se zbog izvršenih radova i nabavljene opreme u sklopu kapitalnog projekta adaptacije i opremanje sportske dvorane povećava vrijednost obujma imovine u iznosu od 166.668,13 eura, tako da ukupno povećanje obujma imovine iznosi 199.546,01 eura.

**Izvještaj o obvezama**

Stanje obveza na dan 1. siječnja iznosilo je 122.260,89 eura, a stanje obveza na kraju izvještajnog razdoblja iznosi 133.645,82 eura. Međusobne obveze subjekata općeg proračuna iznose 80,72 eura, a odnose se na naknadu za bolovanje koje će refundirati HZZO, dok se ostatak od 133.565,10 eura odnosi na bruto plaće zaposlenika i režijske troškove koji dospijevaju u siječnju 2025. godine.

 Ravnatelj:

dr.sc. Mario Lovrić